शाहिद अफरीदी ने कश्‍मीर मुद्दा उठाया तो एक यूजर ने पूछा, 'क्‍या पाकिस्‍तान की राजधानी पता है'  
सोशल मीडिया पर आलोचकों के निशाने पर रहे अफरीदी
ट्वीट में लिखा, समय आ गया है कि इस मुद्दे को सुलझाया जाए
लोगों ने इस मामले में पाकिस्‍तानी क्रिकेटर को दे डाली नसीहत
पाकिस्‍तान क्रिकेट टीम के हरफनमौला और पूर्व कप्‍तान शाहिद अफरीदी (Shahid Afridi) कश्‍मीर मुद्दे को लेकर किए गए ट्वीट के चलते सोशल मीडिया पर आलोचकों के निशाने पर रहे. अपनी तूफानी बल्‍लेबाजी के कारण भारत और पाकिस्‍तान, दोनों ही मुल्‍कों में समान रूप से लोकप्रिय अफरीदी ने कश्‍मीर  मसले को उठाते हुए इसके समाधान की बात उठाई थी. अपने ट्वीट में 'बूम-बूम अफरीदी' ने लिखा था, 'कश्‍मीर पिछले कई दशकों से क्रूरता का शिकार हो रहा है. अब समय आ गया है कि इस मुद्दे को सुलझा लिया जाए जिसने कई लोगों की जान ली हैं. एक अन्‍य ट्वीट में उन्‍होंने लिखा, 'कश्‍मीर धरती पर स्‍वर्ग (जन्‍नत) है और हम मासूमों की पुकार को अनदेखा नहीं कर सकते.' अपने ट्वीट में अफरीदी ने  iStandWithKashmir और KasmirSolidarityDay हैशटेग का प्रयोग भी किया.
Kashmir is heaven on earth & we can't be oblivious to the pleas of the innocent. #iStandWithKashmir#KasmirSolidarityDay 2/2
— Shahid Afridi (@SAfridiOfficial) February 5, 2017 भारत और पाकिस्‍तान के बीच विवाद का कारण बने कश्‍मीर मुद्दे पर अफरीदी का 'टांग अड़ाना' लोगों का रास नहीं आया और उन्‍होंने इस मुद्दे पर अफरीदी को नसीहत दे डाली. अनिल शाक्‍य नाम के एक ट्विटर यूजर ने लिखा, 'कश्‍मीर और भारत के लोग शांति चाहते हैं. आप पाकिस्‍तान के आइकन हो, आप सभी से क्‍यों नहीं बोलते ये सब बंद करें.' उन्‍होंने लिखा कि पाकिस्‍तान जिस दिन मान लेगा कि कश्‍मीर भारत का हिस्‍सा हैं और आतंकी भेजना बंद कर देगा तब शांति स्‍थापित हो जाएगी. एक अन्‍य ट्वीट में तो अफरीदी से पूछा गया कि क्‍या क्रिकेट छोड़कर सियासत में आ रहे हैं. इरशाद अहमद ने लिखा, 'क्रिकेट खत्‍म तो पॉलिटिक्‍स, क्‍या आप जानते हैं कि पाकिस्‍तान की राजधानी क्‍या है. अपना घर संभलता नहीं और दूसरे के घर में ताकझांक.' हालांकि इस दौरान अफरीदी को कुछ लोगों का समर्थन भी हासिल हुआ.

@SAfridiOfficial.. Cricket khatam to politics, Do you know the capital of Pakistan? Apna ghar sambhalta nhi aur dusro ke ghar me taak jhaak
— irshad ahmad (@IrshadIrsahm28) February 5, 2017@SAfridiOfficial Bhai ap Pakistan ki fikar Karo, India ki nahi
— Being MEN (@shakeelcc) February 5, 2017@iamDaudkhan667 Bhai ap Pakistan ko sahi salamath rakhlo.
— Being MEN (@shakeelcc) February 5, 2017 गौरतलब है कि अफरीदी का इंटरनेशनल करियर इस समय अंतिम दौर में चल रहा है. वे टेस्‍ट क्रिकेट से संन्‍यास ले चुके हैं जबकि वनडे और टी20 टीमों से वह बाहर चल रहे हैं. अफरीदी ने 27 टेस्‍ट में 1716 रन बनाने के साथ-साथ 48 विकेट हासिल किए हैं. वनडे और टी20 का उनका रिकॉर्ड खासा प्रभावशाली है. 398 वनडे में 8 हजार से अधिक रन बनाने के अलावा उन्‍होंने 395 विकेट भी लिए हैं. इसी तरह 98 टी20 मैचों में उनके नाम पर 1405 रन और 97 विकेट दर्ज हैं.टिप्पणियां
Kashmir is heaven on earth & we can't be oblivious to the pleas of the innocent. #iStandWithKashmir#KasmirSolidarityDay 2/2
@SAfridiOfficial.. Cricket khatam to politics, Do you know the capital of Pakistan? Apna ghar sambhalta nhi aur dusro ke ghar me taak jhaak
@SAfridiOfficial Bhai ap Pakistan ki fikar Karo, India ki nahi
@iamDaudkhan667 Bhai ap Pakistan ko sahi salamath rakhlo.